Ως διοικητικό Συμβούλιο του Συλλόγου Γονέων και Κηδεμόνων βρεφών και νηπίων των παιδικών σταθμών του δήμου Νέας Ιωνίας επισκεφτήκαμε τους παιδικούς σταθμούς του δήμου μας και μιλήσαμε με τις προϊσταμένες κι άλλους εργαζόμενους των παιδικών σταθμών με σκοπό να καταγράψουμε ελλείψεις και προβλήματα με τα οποία ερχόμαστε καθημερινά αντιμέτωποι τόσο τα παιδιά μας κι εμείς όσο και το προσωπικό. Ταυτόχρονα προσπαθήσαμε να συμπεριλάβουμε προτάσεις και σκέψεις μας για το πώς θα μπορούσε να βελτιωθεί η κατάσταση στους παιδικούς σταθμούς ώστε να γίνει το πρώτο σχολείο των παιδιών μας ένας χώρος όπου πραγματικά θα αναπτύσσονται γνωστικά και ψυχοκοινωνικά με ασφάλεια και όλα τα σύγχρονα επιστημονικά μέσα της εποχής μας.
Παρακάτω παρατίθεται η πρώτη αυτή καταγραφή. Παρακαλούμε θερμά τόσο τους γονείς όσο και το προσωπικό των σταθμών να συμβάλουν με τη δική τους εμπειρία και τις δικές τους προτάσεις, ώστε άμεσα να καταρτιστεί ένα ολοκληρωμένο σύνολο προβλημάτων στους σταθμούς και προτάσεων του Συλλόγου μας.
1) Υγειονομικά μέτρα ασφάλειας και πιο συγκεκριμένα ενάντια στην πανδημία
· προληπτικά τεστ και ιχνηλάτηση με ευθύνη του ΕΟΔΥ και της δημοτικής αρχής.
· επιστροφή παιδιών και εργαζομένων μετά από ασθένεια ή/και συμπτώματα με αρνητικό
διαγνωστικό τεστ με ευθύνη της δημοτικής αρχής.
· Να δοθούν δωρεάν μάσκες αυξημένης προστασίας καθώς και όλα τα απαραίτητα Μέσα
Ατομικής Προστασίας με ευθύνη του Δήμου στους εργαζομένους.
· Εξασφάλιση αδειών ειδικού σκοπού σε όσους εργαζόμενους γονείς τα παιδιά τους είναι
θετικά ή επαφές με κρούσμα, άρα μπαίνουν σε καραντίνα και για όσες μέρες πρέπει να
απουσιάζουν από τον παιδικό σταθμό.
· Σύνδεση των σχολείων με την Πρωτοβάθμια Υγεία και ενίσχυση της. Καθημερινή παρουσία
παιδιάτρου σε κάθε παιδικό σταθμό με μόνιμη και πλήρη απασχόληση.
2) Κτιριακά
· ανέγερση νέου κτιρίου για να στεγάσει παιδικό σταθμό στις περιοχές Καλογρέζας –
Αλσούπολης.
· Ανέγερση νέων σύγχρονων κτιρίων ώστε να καλύπτονται πλήρως οι ανάγκες όλων των
παιδιών του δήμου και να υπάρχουν οι απαραίτητοι χώροι και αίθουσες.
· Τακτική, ετήσια συντήρηση όλων των κτιρίων (βάψιμο, αποκατάσταση φθορών και
βελτιωτικές εργασίες).
· Αύξηση των κονδυλίων όσο χρειάζεται για έκτακτες εργασίες αποκατάστασης ζημιών:
æ στους 4ο-7ο παιδικούς σταθμούς πέφτουν σοβάδες από την υγρασία
æ στον 3ο παιδικό σταθμό έχει χαλάσει η τέντα
· δημιουργία νέων χώρων και αιθουσών σε κάθε παιδικό σταθμό που να περιλαμβάνουν
æ αίθουσες ύπνου (κανονικές, όχι πρώην τάξεις ούτε διαδρόμους)
æ κλειστή αίθουσα σωματικής άσκησης - γυμναστήριο
æ αίθουσα εκδηλώσεων - βιβλιοθήκη
æ αίθουσα των εργαζομένων
3) Προσωπικό
· Άμεση πρόσληψη μόνιμου εκπαιδευτικού και βοηθητικού προσωπικού ώστε
æ να μειωθούν τα παιδιά ανά τμήμα και να δημιουργηθούν νέα τμήματα και σε νέα κτίρια.
æ να ανακληθούν όλες οι συγχωνεύσεις που έχουν οδηγήσει πολλά τμήματα να έχουν
πάνω από 20 νήπια.
æ Να μονιμοποιηθούν όλες οι συμβασιούχοι ώστε να μη δημιουργούνται συνεχώς κενά και
βρεφονηπιοκόμοι και παιδιά να αναγκάζονται να προσαρμοστούν από την αρχή (π.χ. σε
λίγο καιρό λήγουν οι συμβάσεις του ΟΑΕΔ)
æ να μην αναγκάζονται εργαζόμενες σε υπερωρίες (όπως π.χ. στον 4ο-7ο παιδικό σταθμό
όπου για δύο τμήματα υπάρχουν 4 δασκάλες που καλύπτουν και διοικητική δουλειά ως
προϊσταμένες)
æ να μην ενώνονται τμήματα στον ύπνο ή τις μεσημεριανές ώρες, γεγονός που αυξάνει
τους κινδύνους μετάδοσης ιών και πιο συγκεκριμένα λόγω covid.
æ Να μπορούν να καλύπτονται τα όποια κενά λόγω αδειών, ασθενειών ή όποιου άλλου
λόγου (π.χ. στον 2ο παιδικό σταθμό μόλις συνταξιοδοτήθηκε μία βρεφονηπιοκόμος χωρίς
να γίνει αναπλήρωσή της).
· Πλαισίωση των παιδικών σταθμών με λογοθεραπευτές, εργοθεραπευτές, ψυχολόγους,
μόνιμης και πλήρους απασχόλησης και σε επαρκή αριθμό για τις ανάγκες εκατοντάδων
παιδιών και των οικογενειών τους που φιλοξενούνται στους παιδικούς σταθμούς.
· Άμεση πρόσληψη παιδαγωγών ειδικής αγωγής για την κάλυψη όλων των παιδιών που
χρειάζονται παράλληλη στήριξη.
4) Διατροφή
· Να λυθούν όλα τα προβλήματα προμήθειας των παιδικών σταθμών με όλα τα απαραίτητα και
προβλεπόμενα είδη διατροφής για τα παιδιά και το προσωπικό (συμβάσεις που λήγουν και
καθυστερούν να ανανεωθούν, προμηθευτές που κηρύσσονται έκπτωτοι κτλ).
· Να αυξηθούν τα αντίστοιχα κονδύλια όσο χρειάζεται για να μην παρατηρούνται φαινόμενα
μειωμένης ποιότητας στις πρώτες ύλες για το φαγητό.
5) Οικονομικά ζητήματα
· κατάργηση των τροφείων
· καμία οικονομική επιβάρυνση των γονιών για τη λειτουργία των σταθμών (π.χ. προμήθεια με
πάνες και μωρομάντηλα).
Άλλα θέματα
· Μέριμνα για την επιμόρφωση των παιδαγωγών σε παιδαγωγικά θέματα όπως επίσης και για περιπτώσεις πυρκαγιάς και σεισμού.